ณฐพร มั่นใจ พยานหลักฐาน ช่องทางยื่นร้องถูกต้อง ชี้ ยอมรับทุกคำตัดสิน 
ณฐพร มั่นใจ พยานหลักฐาน ช่องทางยื่นร้องถูกต้อง ชี้ ยอมรับทุกคำตัดสิน ลั่น วันนี้ทำสำเร็จแล้วได้ปกป้องสถาบันที่เปรียบเสมือน บิดา-มารดา ตัวเอง ยัน ไร้เจตนาทำลายล้างพรรคอนาคตใหม่วันที่ 21 ม.ค. นายณฐพร โตประยูร ในฐานะผู้ร้อง ให้สัมภาษณ์ก่อนที่จะขึ้นฟังคำวินิจฉัยของศาลรัฐธรรมนูญในคดีที่ยื่นร้องให้ยุบพรรคอนาคตใหม่ โดยยืนยันว่า ไม่มีเจตนาที่จะทำร้ายพรรคการเมือง แต่ทำด้วยจิตสำนึกของความเป็นคนไทยเท่านั้น เพราะสถาบันพระมหากษัตริย์ เปรียบเสมือน บิดา-มารดา ใครจะมาทำลาย บิดา-มารดา ของตน จึงต้องปกป้อง ตัวเองอายุ 70 ปีแล้ว จะไปเมื่อไหร่ไม่รู้ส่วนกรณีพรรคอนาคตใหม่ออกมาชี้ว่า ช่องทางการยื่นของตนเองไม่ถูกต้องนั้น เรื่องนี้ต้องให้ศาลรัฐธรรมนูญเป็นผู้พิจารณา ซึ่งในฐานะนักกฎหมายมั่นใจในพยานหลักฐานของตนเอง แต่อำนาจในการตัดสินเป็นของศาลรัฐธรรมนูญ และไม่ว่า ผลจะออกมาเป็นอย่างไร รับได้ทุกอย่าง เนื่องจากไม่มีเจตนา จะทำให้พรรคอนาคตใหม่ ถูกยุบหรือไม่ถูกยุบ เพียงแต่วันนี้ถือว่าทำสำเร็จแล้ว เพราะได้ปกป้องสถาบันพระมหากษัตริย์นายณัฐพร ยังกล่าวถึงกรณีความเห็นแย้งทางกฎหมาย ว่า การให้ยุบพรรคตามมาตรา 92 จะต้องกระทำผ่าน กกต.เท่านั้น ว่า ความผิดมีกรรมเดียว แต่มีกฎหมายหลายบท การที่ตนเองยื่นคำร้องถือว่า ปรารถนาดีเนื่องจากต้องการให้หน่วยงานที่เกี่ยวข้องรู้ว่าพรรคการเมืองมีการกระทำเช่นนี้สำหรับความปลอดภัยของตนเอง ต้องขอบคุณเจ้าหน้าที่ตำรวจที่มาดูแล แต่ส่วนตัวไม่ต้องการ เพราะพรรคการเมือง ต้องไม่เป็นต้นเหตุให้คนทุกหมู่เหล่าเกิดความขัดแย้ง โดยวันนี้ หลังอ่านคำวินิจฉัย ตัวเองและเลขาธิการพรรคอนาคตใหม่ จะไปออกรายการที่ ไทยรัฐทีวีพร้อมกันในเย็นนี้
ณฐพร มั่นใจ พยานหลักฐาน ช่องทางยื่นร้องถูกต้อง ชี้ ยอมรับทุกคำตัดสิน ลั่น วันนี้ทำสำเร็จแล้วได้ปกป้องสถาบันที่เปรียบเสมือน บิดา-มารดา ตัวเอง ยัน ไร้เจตนาทำลายล้างพรรคอนาคตใหม่
พรรคอนาคตใหม่,ยุบพรรคอนาคตใหม่,คดียุบพรรคอนาคตใหม่,คดีล้มล้างการปกครอง,ศาลรัฐธรรมนูญ,อิลลูมินาติ,ณฐพร โตประยูร,ข่าวทั่วไป